นายกฯ ร่วมพิธีสวดศพรวม 3 วัด เสียใจครอบครัวเหยื่อ เหตุกราดยิงโคราช
นายกฯ ไปนครราชสีมา เป็นประธานเคารพศพผู้เสียชีวิตเหตุกราดยิงโคราช ดาบชัชวาลย์ 3 พ่อแม่ลูก และน้องเจมส์บอนด์ รวม 3 วัด ท่ามกลางความโศกเศร้าของครอบครัวผู้สูญเสียคนอันเป็นที่รักเมื่อเวลา 18.00 น. วันที่ 11 ก.พ. 2563 ที่วัดโพธิ์ เขตเทศบาลนครนครราชสีมา พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ได้เดินทางไปเคารพศพและฟังสวดพระอภิธรรม ดาบตำรวจชัชวาลย์ แท่งทอง อายุ 50 ปี เจ้าหน้าตำรวจงานป้องกันและปราบปราม สภ.เมืองนครราชสีมา ที่ถูกจ่าคลั่งยิงเสียชีวิตบริเวณด้านหลังวัดป่าศรัทธารวม ขณะปฏิบัติหน้าที่พยายามเข้าระงับเหตุกราดยิงโคราช ที่ตั้งบำเพ็ญกุศลอยู่ภายในศาลา 4 ท่ามกลางบรรยากาศที่เต็มไปด้วยความโศกเศร้า โดยมีนางสาวณัฐฐา รัตนรักษ์ อายุ 33 ปี ภรรยา และลูก รวมทั้งเพื่อนข้าราชการตำรวจร่วมเคารพศพ โดยทางต้นสังกัดได้เสนอพิจารณาเลื่อนขั้น 7 ขั้น 5 ชั้นยศ กรณีปฏิบัติหน้าที่ปราบปรามโจรผู้ร้ายจนได้รับอันตรายถึงชีวิต จากยศดาบตำรวจเลื่อนเป็นยศพันตำรวจโทต่อจากนั้น พล.อ.ประยุทธ์ และคณะได้เดินทางต่อไปยังฌาปนสถานกองทัพบก (กองทัพภาคที่ 2) วัดสุทธจินดาวรวิหาร ไปเคารพและฟังสวดพระอภิธรรม ศพ 3 พ่อแม่ลูก ประกอบด้วย นายสุริยะ ลิมป์รัชตามร อายุ 44 ปี นางสาว ปภัชญา นวลรักษา อายุ 33 ปี และเด็กชาย ปรมะ ลิมป์รัชตามร อายุ 1 ปี สามพ่อแม่ลูกที่ถูกจ่าทหารคลั่งยิงเสียชีวิตภายในศูนย์การค้าเทอร์มินอล 21 โคราช มีพิธีพระราชทานน้ำหลวงอาบศพ และตั้งสวดอภิธรรมศพ และจะมีพิธีประชุมเพลิงในวันที่ 16 ก.พ.63จากนั้น นายกรัฐมนตรีและคณะ ได้เดินทางต่อไปยังวัดสามัคคี เพื่อเคารพศพและฟังสวดพระอภิธรรมศพ เด็กชายรัชชานนท์ กาญจนเมธี หรือ น้องเจมส์บอนด์ อายุ 13 ปี นักเรียนชั้น ม.2 โรงเรียนบุญวัฒนา จังหวัดนครราชสีมา ที่เสียชีวิตจากการถูกคนร้ายกราดยิงขณะที่ น้องเจมส์บอนด์ กำลังขี่รถจักรยานยนต์กลับบ้านพักภายในวัดป่าศรัทธารวม ต.หัวทะเล โดยมี นายณัฐวุฒิ กาญจนเมธี พ่อของผู้ตายและแม่ รวมทั้งญาติพี่น้องต้อนรับ โดยนายกฯ ได้แสดงความเสียใจกับครอบครัวที่ต้องสูญเสียบุตรชายไปอย่างไม่มีวันกลับ.
นายกฯ ไปนครราชสีมา เป็นประธานเคารพศพผู้เสียชีวิตเหตุกราดยิงโคราช ดาบชัชวาลย์ 3 พ่อแม่ลูก และน้องเจมส์บอนด์รวม 3 วัด ท่ามกลางความโศกเศร้าของครอบครัวผู้สูญเสียคนอันเป็นที่รัก 
กราดยิงโคราช,งานศพ,นครราชสีมา,ชัชวาล แท่งทอง,3 พ่อแม่ลูก,เทอร์มินอล 21 โคราช,นายกฯ,ข่าวทั่วไป